Мария Илиева
Музика

chitanka.info

Над теб разсипвам думи,

като цвят от вишни.

Събуждам те,

като дете

в новородени изгреви.

Ухание на бриз

оставя лятото догарящо.

Вълните милват те

във сребърния полумрак…

А стъпките блестят от кварц

във валс танцуват песъчинки.

Разпуснала косите черни,

нощта е огнена любовница…

Гласът ти топла музика е

в която гола, сластно се извивам

под звездите, блеснали в очите ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.